Teknolikken

Teknolikken er studentenes janitsjarkorps ved Høgskulen på Vestlandet, tidligere Høgskolen i Bergen. Studentorchesteret ble først stiftet under navnet "Derivasjonsmusikken" i 1964, men grunnet likheten til Handelshøyskolens studentorchester "Direksjonsmusikken" ble det i 1965 arrangert en navnekonkurranse der navnet ble Teknolikken. De har øvingslokaler på Høgskulen på Vestlandets Campus Kronstad. 

Tradisjonelt deltar Teknolikken hver 17. mai med å spille den norske nasjonalsangen på Festplassen i Bergen, før byens tradisjonelle fyrverkeri avfyres. Teknolikken deltar dessuten i Bergens hovedprosesjon på 17. mai. I 1994 fikk korpset en drilltropp som kalles «Chippendrills». Drilltroppen startet som en spøk, men påfunnet ble populært og drilltroppen ble permanent. Blant annet går de bak korpsets musikere i 17. mai-toget.  

Studentforeninger i Norge
Etableringer i 1965
Studentkultur i Bergen